Art Malik

Si Athar ul-Haque Malik (namundag 13 Nobyembre 1952), midbid sa pangaran na Art Malik, sarong Pakistani-Briton na aktor. Siya nagin bantog sa bilog na kinaban nin pelikula kan mga 1980 kan siya nagbida sa mga papel sa mga Briton na telebisyon na pelikula asin serial. An papel na kinaptan niyang putok na gayo iyo idtong papel bilang si Hari Kumar sa telebisyon serial na  The Jewel in the Crown (1984), na nagtao saiya nin nominasyon sa British Academy Television Award para sa Best Actor.

Si Malik nagbida man komo si Zubin Khan sa BBC One na dramang medikal Holby City (2003-2005), komo si Francesc Gacet sa Borgia (2011-14), asin bilang si Bunny Latif sa Homeland (2014-20). Siya namidbiran man sa mga papel niyang si Kamran Shah sa pelikulang James Bond na The Living Daylights (1987) asin bilang kontrabidang si  Salim Abu Aziz sa komedyang aksyon na pelikulang  True Lies (1994).

Kaamayi nin buhay
Si Malik namundag Athar ul-Haque Malik kan 13 Nobyembre 1952 sa Bahawalpur, Pakistan, aki ni Zaibunisa asin Mazhar ul-Haque Malik, sarong doktor na nagtrabaho bilang siruhano sa mata sa Britain. Kan an ama niya nakakua nin trabaho bilang siruhano sa  Moorfields Eye Hospital, si Malik dinara sa  London kan 1956, edad tolo. Kan an edad niya onse, siya nagklase sa Bec Grammar School nin Tooting.\

Toltolan

Kategorya:Mga 1952 na kamundagan
Kategorya:Mga Buruhay
Kategorya:Ika-20ng siglong mga Ingles na mga lalaking aktor
Kategorya:Ika-21ng siglong mga Ingles na mga lalaking aktor
Kategorya:Mga nagtapos sa Guildhall School of Music and Drama
kategorya:Mga aktor na Briton may dugong Pakistani
Kategorya:Mga Ingles na lalaking aktor sa pelikula
Kategorya:Mga Ingles na mga lalaking aktor sa entablado